રાજ્યમાં વાઇરલ તાવના દર્દીઓને દવા પાછળ થતો ખર્ચો ઓછો થાય તે માટે આજથી રાજ્યભરમાં જેનરિક દવાના 50 સ્ટોર એકસાથે શરૂ કરવામાં આવ્યા છે. અમદાવાદની સિવિલ હોસ્પિટલમાં મુખ્યમંત્રી વિજય રૂપાણીના હસ્તે આવો જ એક સ્ટોર ખુલ્લો મૂકવામાં આવ્યો હતો. તો વી.એસ. હોસ્પિટલમાં કાયદા પ્રધાન પ્રદિપસિંહ જાડેજાના હસ્તે જેનરિક દવાના સ્ટોરનું ઉદ્ઘાટન કરવામાં આવ્યું હતું. વિજય રૂપાણીએ દિનદયાળ પ્રધાનમંત્રી જન ઔષધી સ્ટોરના નામે જેનરિક દવાની દુકાનનું સવારે લોકાર્પણ કર્યું હતું. જ્યાં દર્દીને નજીવા દરે દવાઓ મળી શકશે.